open-index/open-wikipedia-markdown huggingface dataset:
Pohjoinen koulu

**Pohjoinen koulu** on Riihimäen Suokylässä sijaitseva alakoulu.

Oppilasmäärien kasvaessa tuolloin vielä Hausjärveen kuuluvalla Riihimäellä 1900-luvun alussa oli koulutiloista jatkuva pula, etenkin asemakylän pohjoispuolella. Lokakuussa 1911 hyväksyi Hausjärven kuntakokous uuden koulun perustamisesityksen. Koululle sopiva tonti löytyi ns. Istuinkiven vierestä, joskin tonttia pidettiin kalliina, koska se maksoi 9 900 markkaa. Rakennusmestari J. Emil Valorinnan suunnittelema Pohjoisen koulun jugendtyylinen rakennus valmistui 1913. Koulu oli kaksikerroksinen: alakerrassa oli luokat ja veistosali ja yläkerrassa opettajien asunnot. Koulun ensimmäinen kerros rakennettiin kivestä ja yläkerros hirrestä. 

Rakennusta laajennettiin 1920-luvun lopulla, kun Rautatien koulu lopetettiin. Tuolloin yläkerrassa sijainneet opettajien asunnot sekä alakerran veistosali muutettiin luokkahuoneiksi ja rakennukseen tehtiin lisäosa, johon tuli voimistelusali ja yläpuolelle uusi veistosali. Koulun tiloja laajennettiin myös 1953 rakentamalla kellarikerrokseen uusi veistosali, luokkahuone sekä ruokasali. Koulu peruskorjattiin vuonna 2005 ja samalla valmistui arkkitehtitoimisto Pääsky & Siitosen suunnittelema merkittävä uudisosa, joka on nivelletty kiinni vanhaan koulurakennukseen. Samana vuonna valmistui koulun viereen myös Istuinkiven liikuntahalli.

Pohjoinen koulu muodostaa arkkitehtonisesti ja historiallisesti arvokkaan kokonaisuuden, joka on arvotettu maakunnallisesti merkittäväksi rakennetuksi kulttuuriympäristöksi. Vanhempi koulurakennus on suojeltu vuoden 2003 asemakaavassa kaupunkikuvallisesti arvokkaana. Kun Suomessa siirryttiin peruskoulujärjestelmään ehdotettiin, että Pohjoisen koulun nimi vaihdettaisiin Istuinkiven ala-asteeksi. Silloiset kaupunginpäättäjät kuitenkin päättivät pitää vanhan nimen säilyttämisen arvoisena.

Koulun vieressä on myös 1920-luvun laajennuksen yhteydessä hankittu johtajaopettajan asunnoksi hankittu puutalo. 

## Lähteet
Istuinkivi

**Istuinkivi** on Riihimäen Suokylässä sijaitseva kallio. Herajokelaisten vanha kirkkotie Hausjärvelle kulki Salpausselän harjua pitkin ja Riihimäen paikeilla polun molemmin puolin oli synkkää korpea. Perimätiedon mukaan nykyisen Istuinkiven sillan luona metsä oli harvempaa ja kalliolla matkamies saattoi istua lepäämään. Siksi paikkaa alettiin kutsua Istuinkiveksi. 

Istuinkiven tuntumaan perustettiin 1913 Pohjoinen koulu. Istuinkivellä oli myös radan ylittävä silta, joka korvattiin uudemmalla sillalla 1980-luvulla. Istuinkiven tuntumaan, Karankadun kulmaan pystytti Viestikilta Ry kuvanveistäjä Heikki Varjan suunnitteleman viestimuistomerkin viestijoukkojen 50. vuosipäivänä 5. maaliskuuta 1968.

## Lähteet
What Is Love? (Clean Banditin albumi)

__NOTOC__
**What Is Love?** on brittiläisen elektronisen musiikin tuottajatiimi Clean Banditin toinen studioalbumi, jonka julkaisi Atlantic 30. marraskuuta 2018.

## Kappaleet
#
#
#
#
#
#
#
#
#
#
#

### Deluxe edition bonuskappaleet
#
#
#
#

### Japanin bonuskappaleet
#
#

## Lähteet
National Museum of African American History and Culture

**National Museum of African American History and Culture** on Yhdysvaltain pääkaupunki Washingtonissa sijaitseva Smithsonian-instituutin ylläpitämä kulttuurihistoriallinen museo, joka esittelee afroamerikkalaista kulttuuria. Rakennuskompleksi avattiin yleisölle 24. syyskuuta 2016. Rakennuksen ovat suunnitelleet David Adjaye ja Philip Freelon.

## Kuvat

Tiedosto:Benjamin Banneker statue at the National Museum of African American History and Culture.jpg|Benjamin Bannekerin patsas.
Tiedosto:National Museum of African American History and Culture (97874).jpg|Museon sisätiloja.


## Lähteet

## Aiheesta muualla

* Museon viralliset kotisivut
Breckenridge (Colorado)

**Breckenridge** on kunta Coloradon osavaltiossa Yhdysvalloissa. Sen väkiluku oli vuoden  väestönlaskennassa 4&nbsp;540. Breckenridge on Summitin piirikunnan hallintokeskus. 

Breckenridgen pormestarina toimii Eric Mamula.

## Väestö
Kunnan asukkaista 95 prosenttia on valkoisia, 3,082 prosenttia latinalaisamerikkalaisia ja 0,6 prosenttia afroamerikkalaisia. 98,6 prosenttia asukkaista on Yhdysvaltain kansalaisia. Kunnan väestön keski-ikä on 30,7 vuotta.

## Kuvia kunnasta

Tiedosto:Summit County court house in Colorado.jpg|Summitin piirikunnan oikeustalo.
Tiedosto:Breckenridge, CO 80424, USA - panoramio.jpg|Laskettelurinteitä Breckenridgessä.
Tiedosto:Colorado 2013 (8571774966).jpg|Vuoristomaisemaa kunnan ulkopuolella.


## Lähteet

## Aiheesta muualla

* Kunnan kotisivut
San Patricion piirikunta

**San Patricion piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 66&nbsp;730 vuonna 2019. Piirikunnan hallintokeskus on Sintonin kaupunki. Piirikunta perustettiin vuonna 1836.

## Lähteet

## Aiheesta muualla
Drogowle

**Drogowle** on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 123 asukasta vuoden 2011 väestönlaskennassa. Asukkaista 43,1 prosenttia oli naispuolisia ja 56,9 prosenttia miespuolisia. Alle 18-vuotiaat muodostivat 18,7 prosenttia kylän väestöstä, työikäiset 60,2 prosenttia ja eläkeläiset 21,1 prosenttia. Rakówin kunnan asukkaista 2,1 prosenttia asuu Drogowlessa.

## Lähteet
Smyrna (Georgia)

**Smyrna** on kaupunki Georgian osavaltiossa Yhdysvalloissa. Sen väkiluku oli vuoden  väestönlaskennassa 51&nbsp;271. Kaupunki perustettiin vuonna 1872. Smyrna on Cobbin piirikunnan hallintokeskus. 

## Kuvia kaupungista

Tiedosto:2400 Lake Park Drive, Smyrna, Georgia.jpg|LabLynxin päämaja.
Tiedosto:Smyrna Georgia Public Library.JPG|Smyrnan julkinen kirjasto.
Tiedosto:Interior of St. Thomas Church.jpg|Smyrnan katolisen kirkon sisätilat.


## Lähteet

## Aiheesta muualla
Bieruńin-Lędzinyn piirikunta

**Bieruńin-Lędzinyn piirikunta** () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 59&nbsp;776. Piirikuntaan kuuluvat kolme kaupunkikuntaa ovat Bieruń, Imielin ja Lędziny ja kaksi muuta kuntaa Bojszowy ja Chełm Śląski.

Vuoden 2019 lopussa Bieruńin-Lędzinyn piirikunnassa arvioitiin olevan 59&nbsp;776 asukasta, joista 50,8 prosenttia naispuolisia ja 49,2 prosenttia miespuolisia. Puolan väestönlaskennassa 2011 väkiluvun laskettiin olevan 57&nbsp;695 ja sen ennakoidaan vuoteen 2050 mennessä pienenevän 59&nbsp;137 asukkaaseen. Alle 18-vuotiaiden arvioidaan vuoden 2019 lopussa muodostaneen 19,6 prosenttia piirikunnan väestöstä, työikäisten 62,1 prosenttia ja eläkeikäisten 18,3 prosenttia väestön keski-iän ollessa 40,4 vuotta. Elävänä syntyi vuonna 2019 yhteensä 589 lasta.

## Lähteet
Kardítsan arkeologinen museo

**Kardítsan arkeologinen museo** () on arkeologinen museo Kardítsan kaupungissa Kreikassa. Se esittelee Lounais-Thessaliasta löydettyä esihistoriallista ja antiikin aikaista esineistöä.

Museo avattiin vuonna 2010, joskin se vihittiin käyttöön vasta vuonna 2012. Museon perustamishanke sai alkunsa 1980-luvulla, mutta sillä oli pitkään erilaisia vaikeuksia. Museorakennus valmistui vuonna 2001. Sen pinta-ala on noin , josta näyttelytiloja on noin . Rakennuksessa on myös muun muassa toimisto-, säilytys-, koulutus- ja kokoustiloja sekä museokirjasto.

## Kokoelmat

Museon kokoelmiin kuuluu löytöjä paleoliittiselta kaudelta myöhäisantiikkiin. Paleoliittisen kauden löytöjä on muun muassa Plastíraksen tekojärven alle jääneeltä alueelta. Neoliittista kautta edustaa muun muassa ennallistus tuon ajan asumuksesta, ja pronssikautta löydöt seudun useista tholos-haudoista. Klassisen antiikin löytöihin lukeutuu esineitä seudun polis-keskuksista, kuten Argethia (Argithea), Gomfoi, Kierion, Metropolis ja Orthe, sekä panthessalialaisesta Athene Itonian pyhäköstä nykyisestä Filíasta.


Tiedosto:Neolithic house recreation.jpg|Ennallistus neoliittisen kauden asumuksesta.
Tiedosto:Temple of Apollo Metropolis (museum).jpg|Löytöjä Metropoliin Apollonin temppelistä.
Tiedosto:Bronze statue of Apollo Metropolis.jpg|Apollonin patsas Metropoliin temppelistä.


## Lähteet

## Aiheesta muualla
Kaválan arkeologinen museo

**Kaválan arkeologinen museo** () on arkeologinen museo Kaválan kaupungissa Kreikassa. Se esittelee seudulta löydettyä esihistoriallista ja antiikin aikaista esineistöä.

Museo on perustettu vuonna 1934. Nykyinen museorakennus rakennettiin vuosina 1963–1964.

## Kokoelmat

Museon kokoelmiin kuuluu löytöjä neoliittiselta kaudelta roomalaiselle kaudelle. Kokoelmiin kuuluu esineitä muinaisen Traakian alueelta, muun muassa Ntikilí Tasin (Dikili Tash) neoliittisen ja helladisen kauden asuinpaikasta, sekä antiikin Abderan, Amfipoliin, Galepsoksen, Neapoliin ja Oisymen kaupungeista. Museoesineisiin lukeutuu muun muassa veistoksia, keramiikkaa ja figuriineja eli pienoispatsaita.


Tiedosto:Dikili Tash - Neolithic vessel 4.JPG|Neoliittinen astia, Ntikilí Tas.
Tiedosto:Dikili Tash - Early helladic vessel 1.JPG|Varhaishelladinen astia, Ntikilí Tas.
Tiedosto:Macedonian Museums-29-Arx Kavalas-489.jpg|Hauta-arkku.
Tiedosto:Archaeological Museum of Kavala-Aryballos from Oesyme.JPG|Aryballos, Oisyme.
Tiedosto:Archaeological Museum of Kavala-Jar from Oesyme 2.JPG|Ruukku, Oisyme.
Tiedosto:Archaeological Museum of Kavala-Stele from Oesyme.JPG|Stele, Oisyme.
Tiedosto:Archaeological Museum of Kavala-Boundaries of Demeter Galepsus.JPG|Demeterin pyhäkön rajakivet, Galepsos, n. 510–490 eaa.
Tiedosto:Archaeological Museum of Kavala-Findings from Oesyme Galepsos.JPG|Löytöjä Galepsoksesta ja Oisymestä, n. 600–480 eaa.
Tiedosto:Macedonian Museums-29-Arx Kavalas-487.jpg|Patsaan torso.
Tiedosto:Macedonian Museums-29-Arx Kavalas-488.jpg|Hauta-ateriaa kuvaava reliefi, 300-luku eaa.


## Lähteet

## Aiheesta muualla
Kíssamoksen arkeologinen museo

**Kíssamoksen arkeologinen museo** () on arkeologinen museo Kíssamoksen kaupungissa Kreetan saarella Kreikassa. Se esittelee saaren länsiosista löydettyä esihistoriallista ja antiikin aikaista esineistöä.

## Historia ja rakennus

Museo on perustettu vuonna 1936. Se toimii vanhassa nimellä *Dioikitírio* tunnetussa venetsialais-osmaniaikaisessa hallintorakennuksessa kaupungin venetsialaisaikaisen linnoituksen (*Kastélli*) alueella. Aiemmin sama rakennus oli myös muiden julkisten toimintojen käytössä. Sen muutostyöt pelkäksi museoksi alkoivat vuonna 2000, ja uusittu museo avattiin vuonna 2006. Museorakennus on kaksikerroksinen.

## Kokoelmat

Museon kokoelmiin kuuluu löytöjä esihistorialliselta kaudelta myöhäisantiikkiin. Varhaisimmat merkittävämmät löydöt ovat minolaisia ja peräisin Nopígeian kaivauksista. Antiikin ajalta löytöjä on Länsi-Kreetan tärkeimmistä poliksista eli kaupunkivaltioista Polyrrheniasta ja Falasarnasta, jotka kukoistivat hellenistisellä kaudella 300-luvulta eaa. ensimmäiselle vuosisadalle eaa. Tämän jälkeen pääosa löydöistä on peräisin nykyisen Kíssamoksen paikalla sijainneesta antiikin Kisamoksen kaupungista roomalaiselta kaudelta. Löytöihin lukeutuu muun muassa lattiamosaiikkeja sekä kaupunkäynnistä kertovia amforia ja rahoja. Museo esittelee myös kaupungin tuhonnutta vuoden 365 maanjäristystä.


Tiedosto:Archaeological Museum of Kissamos 13.jpg|Museon ensimmäistä kerrosta.
Tiedosto:Archaeological Museum of Kissamos 15.jpg|Museon ensimmäistä kerrosta.
Tiedosto:Archaeological Museum of Kissamos 38.jpg|Museon ensimmäistä kerrosta.
Tiedosto:Archaeological Museum of Kissamos 53 - Mosaics in the second floor.jpg|Museon toista kerrosta.
Tiedosto:Archaeological Museum of Kissamos 70.jpg|Museon toista kerrosta.
Tiedosto:Archaeological Museum of Kissamos 79.jpg|Museon toista kerrosta.
Tiedosto:Archaeological Museum of Kissamos 04 - Minoan ceramics.jpg|Minolaista keramiikkaa.
Tiedosto:Archaeological Museum of Kissamos 32 - Ceramic model of a temple from Phalasarna, 5th-4th century BC.jpg|Temppelin pienoismalli Falasarnasta, 400/300-luku eaa.
Tiedosto:Archaeological Museum of Kissamos 18 - Grave steles from Polyrrhenia.jpg|Hautakiviä Polyrrheniasta, n. 300–50 eaa.
Tiedosto:Archaeological Museum of Kissamos 42 - Polyrrhenia, marble statue of a girl, 1st century AD.jpg|Tyttöä esittävä patsas Polyrrheniasta, 1. vuosisata.
Tiedosto:Archaeological Museum of Kissamos 84 - Statue of Hercules from Kissamos, 1st century AD - copy of Hercules Lansdowne by Scopas.jpg|Herakleen patsas Kisamoksesta, 1. vuosisata.
Tiedosto:Archaeological Museum of Kissamos 39 - Statue of Hadrianus, 2nd century AD.jpg|Keisari Hadrianuksen patsas, 100-luku.
Tiedosto:Archaeological Museum of Kissamos 66 - Mosaic of Horae and the Seasons, 2nd century AD.jpg|Horat, osa laajemmasta mosaiikista, 100-luku.
Tiedosto:Archaeological Museum of Kissamos 59 - Dionysiac mosaic floor, 2nd-3rd century AD.jpg|Dionysos, osa laajemmasta mosaiikista, 100-200-luku.
Tiedosto:Archaeological Museum of Kissamos excavations 03.jpg|Antiikin Kisamoksen raunioita museon alla.


## Lähteet

## Aiheesta muualla
Komotinín arkeologinen museo

**Komotinín arkeologinen museo** () on arkeologinen museo Komotinín kaupungissa Kreikassa. Se esittelee Itä-Makedonian ja Traakian alueelta löydettyä esihistoriallista ja antiikin aikaista esineistöä.

Museo on perustettu vuonna 1962. Nykyinen museorakennus rakennettiin vuosina 1968–1970 ja otettiin käyttöön vuonna 1976. Museorakennuksen on suunnitellut arkkitehti Áris Konstantinídis.

## Kokoelmat

Museon kokoelmiin kuuluu esineistöä neoliittiselta kaudelta bysanttilaiselle kaudelle eli Kreikan keskiajalle saakka. Löydökset ovat peräisin useista arkeologisista kohteista antiikin Traakian alueelta, mukaan lukien neoliittisen ja varhaisen rautakauden asutukset; klassisen kauden kreikkalaiset siirtokunnat, kuten Abdera, Dikaia, Maroneia ja Stryme; sekä roomalaisen kauden asutukset. Museon kokoelmiin kuuluu muun muassa veistoksia, keramiikkaa, figuriineja, koruja ja rahoja. Merkittävin yksittäinen esine on roomalaisaikainen keisari Septimius Severuksen kultainen rintakuva noin vuodelta 193–211.

## Lähteet

## Aiheesta muualla
Pułaczów

**Pułaczów** on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 71 asukasta vuoden 2011 väestönlaskennassa. Asukkaista 53,5 prosenttia oli naispuolisia ja 46,5 prosenttia miespuolisia. Alle 18-vuotiaat muodostivat 19,7 prosenttia kylän väestöstä, työikäiset 49,3 prosenttia ja eläkeläiset 31 prosenttia. Rakówin kunnan asukkaista 1,2 prosenttia asuu Pułaczówissa.

## Lähteet
Kreetan luonnonhistoriallinen museo

**Kreetan luonnonhistoriallinen museo** () on luonnontieteellinen museo Iraklionin kaupungissa Kreetan saarella Kreikassa. Se esittelee paitsi Kreetan myös muun itäisen Välimeren alueen luonnonhistoriaa.

Museo on perustettu vuonna 1980 ja toimii nykyisessä rakennuksessaan, entisessä sähköyhtiön rakennuksessa, vuodesta 2007. Museo on Kreetan yliopiston alaisuudessa. Museorakennuksen pinta-ala on .

## Kokoelmat

Museo esittelee Kreetan ja laajemman itäisen Välimeren alueen luontoa sekä bio- ja geodiversiteettiä. Museon kokoelmiin kuuluu muun muassa luonnollisen kokoisia malleja luonnonympäristöistä sekä eläinten luurankoja, täytettyjä eläimiä sekä eläinten ennallistuksia, joista osa on sukupuuttoon kuolleita esihistoriallisia eläimiä, kuten dinosauruksia.


Tiedosto:Acomys minous 4910.jpg|*[[Acomys minous]]*.
Tiedosto:Carnotauro Creta.jpg|*[[Carnotaurus]]*.
Tiedosto:Cerastes cerastes 4867.jpg|*[[Saharansarvikyy|Cerastes cerastes]]*.
Tiedosto:Deinoterio Creta.jpg|*[[Deinotherium|Deinotherium giganteum]]*.
Tiedosto:Λαφιάτης 4878.jpg|*[[Elaphe quadrivirgata]]*.
Tiedosto:Giganotosauro Creta 01.jpg|*[[Giganotosaurus]]*.
Tiedosto:Lacerta trilineata 4823.jpg|*[[Lacerta trilineata]]*.
Tiedosto:Laudakia stellio 4838.jpg|*[[Laudakia stellio]]*.
Tiedosto:Macrovipera schweizeri 4831.jpg|*[[Macrovipera schweizeri]]*.
Tiedosto:Potamon potamios 4787.jpg|*[[Potamon potamios]]*.


## Lähteet

## Aiheesta muualla

* Μουσείο Φυσικής Ιστορίας Κρήτης – Natural History Museum of Crete. Museon verkkosivut.
Adolf Vilhelm Schack von Staffeldt

**Adolf Vilhelm Schack von Staffeldt** (28. maaliskuuta 1769 Rügen, Saksa – 26. joulukuuta 1826) oli saksalaissyntyinen tanskalainen runoilija ja virkamies. Hänen isänsä oli pommerilainen aatelinen.

Schack von Staffeldt oli tanskalainen upseeri. Hänestä tuli 1786 vänrikki, mutta hän opiskeli 1791–1793 Göttingenissä valtiotieteitä ja taidehistoriaa ja hylkäsi 1796–1800 ulkomailla oleskelunsa jälkeen sotilasuransa ryhtyäkseen 1801 asessoriksi kauppakollegioon. Hän oli vuodesta 1808 kamarijunkkari hovissa Kielissä ja oli 1810 Holsteinissa sekä 1813 Gottorpissa. Sekään ura ei ollut hänelle mieleen, vaikka hän oli virkamiehenä hyvin tarkka ja huolellinen.

Saksalaisesta syntyperästään huolimatta Schack von Staffeldt tunsi olevansa tanskalainen ja osallistui jo 1789 tanskalaisen ja saksalaisen ajattelutavan väliseen kirjallis-yhteiskunnalliseen keskusteluun, jossa hän vastusti voimakkaasti saksalaisten maahanmuuttoa. Hän uhrasi elämänsä rakkaudelle tanskalaisuuteen. Sekä arkielämässä, kirjeissä että päiväkirjoissaan hän käytti lähes pelkästään saksaa. Laajalla ulkomaanmatkallaan ja vuoden 1808 jälkeen hän jopa kirjoitti runoja saksaksi, mutta halusi kuitenkin olla ennen kaikkea tanskalainen ja kirjoitti vuosina 1788–1808 noin 500 tanskankielistä runoa, lähinnä lyyrisiä, joista monet sonetteja.

Schack von Staffeldt julkaisi kaksi kokoelmaa *Digte* 1803 ja 1808 mutta jäi vaille lukijoiden huomiota, mikä oli hänelle pettymys ja lopulta esti hänen toimintansa tanskankielisenä runoilijana ja varmasti vaikutti siihen, että hänen jo nuorena ilmennyt raskasmielisyytensä kääntyi syväksi pessimismiksi ja ihmisvihaksi. Ponnisteltuaan kovasti kielen kanssa, joka ei ollut hänen äidinkielensä, hän jäi kuitenkin Adam Oehlenschlägerin varjoon. Hän oli Tanskan kirjallisuuden leimallisin romantikko, täysin eläytynyt Friedrich von Schellingin ja Novaliksen ideamaailmaan ja sävyyn. Symbolismi ja mystiikka ovat sitä kieltä, jota hän käyttää sen ylpeän ja yksinäisen hahmon runoilmaisussa, joka etsii persoonallista ilmaisuaan maailmalle vieraassa, abstraktissa, psykologisesti syvällisessä tunnelmallisessa taiteessa.

Schack von Staffeldtin kokoelma *Samlede digte* ilmestyi 1843, sen jälkeen tuli pieni valikoima 1855 ja laajempi, joka kattaa yli puolet hänen runoistaan, ilmestyi 1882. *Samlinger til Schack von Staffeldts levned* ilmestyi vuosina 1846–1851 ja niiden välillä *Rejsedagböger*. Suppea valikoima ilmestyi 1902.

Schack von Staffeldtin runo "Indvielsen" sisältyy antologiaan, joka kuuluu Tanskan kulttuurikaanoniin.

## Lähteet
Riihimäen lukio

**Riihimäen lukio** on Riihimäen Suokylässä sijaitseva lukio.

Hausjärven kunta päätti joulukuussa 1904 käyttää viinaverovarat yhteiskoulun perustamiseksi Riihimäelle, joka tuolloin oli vielä osa Hausjärveä. Opetus alkoi 1905 palokunnantalolla, mutta vuonna 1908 koulu muutti Karan kartanon lahjoittamalle tontille valmistuneeseen rakennukseen. Riihimäen yhteiskoulu sai vuonna 1911 lukio-oikeudet ja siitä tuli valtion omistama Riihimäen yhteislyseo vuonna 1931. Lyseosta tuli 1944 poikalyseo, mutta muuttui jälleen yhteislyseoksi 1971. Vuonna 1976 lyseo muuttui Riihimäen kaupungin omistamaksi lukioksi.

Lukion nykyisten rakennusten vanhimman osan on suunnittelut rakennusmestari J. Emil Valorinta. Vuonna 1927 valmistui voimistelusali, joka on sittemmin muutettu auditorioksi. Vain tämä sali selvisi talvisodan pommituksista siinä missä muu koulu tuhoutui tulipalossa, joka aiheutui ilmeisesti jäätyneiden vesiputkien sulattamisesta, vaikka desanttejakin epäiltiin.  Lukion uuden osan on suunnittelut arkkitehti Veikko Rauhala ja se valmistui 1963. Lukiota perusparannettiin ja laajennettiin vuonna 2007 arkkitehtien Anneli Hellstenin ja Seppo Markun suunnitelmin. 

Riihimäen lukio tarjoaa kursseja laajin valikoimin ja siellä voi perehtyä tähtitieteeseen tai ryhtyä yrittäjäksi. Lukio tarjoaa myös taito- ja taideaineta, kielten opetusta ja osallistuu kansainvälisiin projekteihin. Lukiossa on myös mahdollisuus opiskella robotiikkaa ja teatteri-ilmaisua. Lukiossa järjestetään myös osa Riihimäen kansalaisopiston tunneista.

## Lähteet
Riihimäen kansalaisopisto

**Riihimäen kansalaisopisto** on Riihimäellä toimiva kansalaisopisto.

Kansalaisopisto aloitti toimintansa 1926 ja sen toimialueena on Riihimäen kaupunki. Toimialueina olivat 1940-luvulla myös Loppi, Hausjärvi ja Janakkala. Kansalaisopisto oli vuoteen 1987 asti kannatusyhdistyksen ylläpitämä ja sittemmin kaupungin omistama. Kansalaisopiston oma, arkkitehti J. Emil Valorinnan suunnittelema uusklassistinen opistotalo valmistui Koivistonmäkeen 1929 ja se on toiseksi vanhin opistotalo Suomessa Helsingin työväenopiston jälkeen. Ennen opistotalon valmistumista kansalaisopisto toimi Eteläisellä kansakoululla. Opistotalo kärsi pahoja vaurioita talvisodan pommituksissa, mutta vauriot korjattiin. Rakennus on suojeltu asemakaavalla rakennustaiteellisesti arvokkaana ja kaupunkikuvan kannalta tärkeänä rakennuksena.

Opistotalossa perustettiin 31. toukokuuta 1935 kotiseutuyhdistys Riihimäki-Seura, jonka varhaisiin saavutuksiin kuuluivat ensimmäinen kotipihakilpailu sekä ensimmäiset messut pari vuotta myöhemmin. Nykyisin Riihimäki-Seura järjestää kaupunkikävelyitä ja kotiseuturetkiä, toimittaa julkaisuja, osallistuu kaupungin kotipihatoimikunnan töihin ja antaa lausuntoja kaupungin erilaisista suunnitelmista.

Kansalaisopiston opistotalon edustalla sijaitsee Itsenäisyydenpuisto, joka tunnettiin alkujaan Opistopuistona.

Kansalaisopiston hallinnon alaisena toimii myös Riihimäen kaupungin kutomo sekä lasten ja nuorten kuvataidekoulu. Kansalaisopiston kursseja järjestetään opistotalon lisäksi myös muualla Riihimäen alueella, kuten lukiolla.

## Lähteet
Arnaud Briand

**Arnaud Briand** (s. 29. huhtikuuta 1970 Sydney, Nova Scotia) on kanadalaissyntyinen ranskalainen jääkiekkoilija, joka pelasi keskushyökkääjänä. Hän laukoi vasemmalta.

## Ura
### Seuraura
Briand debytoi Ranskan pääsarjassa kaudella 1989–1990 Bordeaux'n joukkueessa. Debyyttikaudellaan hän pelasi 34 ottelua tehopistein 10+10=20 keräten 37 rangaistusminuuttia. Seuraavalla kaudella Briand keräsi pelaamassaan 28 ottelussa peräti 56 rangaistusminuuttia mutta teki myös 30 tehopistettä. Kaudella 1991–1992 Briand siirtyi Reimsin joukkueeseen, jossa hän pelasi seuraavan yhdeksän kauden ajan. Kaudella 1998–1999 Briand pelasi Reimsin riveissä uransa tehokkaimman kauden pääsarjatasolla, kun hän teki tehopisteet 29+20=49 pelaamassaan 41 ottelussa. Samalla hän myös voitti Reimsin sisäisen pistepörssin kymmenen pisteen erolla Daniel Paradisiin.

Briand siirtyi kaudella 2000–2001 Saksan DEL-liigan Augsburger Pantherin joukkueeseen, jossa hän pelasi 56 ottelua tehopistein 12+16=28 keräten 24 rangaistusminuuttia. Seuraavalla kaudella Briand pelasi Ruotsin Elitserienin Luleå HF:n joukkueessa, jossa hän teki 10 tehopistettä pelaamassaan 43 ottelussa.

Briand palasi Ranskaan kaudella 2002–2003, tällä kertaa Rouenin riveihin. Hänet valittiin joukkueen varakapteeniksi, ja heti seuraavalla kaudella kapteeniksi, jolloin Rouen voitti Ranskan mestaruuden. Heti seuraavalla kaudella Briand saavutti jälleen Ranskan mestaruuden Rouenin varakapteenina. Hän lopetti pääsarjauransa vuonna 2005.

### Maajoukkueura
Briand edusti Ranskaa kahdeksissa maailmanmestaruuskilpailuissa vuosina 1993, 1994, 1996, 1997, 1998, 1999, 2000 ja 2004. Vuoden 2000 ja 2004 MM-kilpailuissa hän toimi Ranskan kapteenina. Briand pelasi urallaan yhteensä 42 MM-ottelua tehopistein 12+10=22 keräten 52 rangaistusminuuttia.

Briand kuului Ranskan joukkueeseen Albertvillen talviolympialaisissa 1992, Lillehammerin talviolympialaisissa 1994, Naganon talviolympialaisissa 1998 ja Salt Lake Cityn talviolympialaisissa 2002. Albertvillessä 1992 Briand pelasi kahdeksan ottelua tehopistein 1+1=2 keräten neljä rangaistusminuuttia. Lillehammerissa 1994 hän teki tehopisteet 1+2=3 ja keräsi kuusi rangaistusminuuttia pelaamassaan seitsemässä ottelussa. Naganossa 1998 hän teki yhden maalin ja keräsi neljä rangaistusminuuttia pelaamassaan neljässä ottelussa. Salt Lake Cityssä 2002 Briand toimi Ranskan kapteenina pelaten kolme ottelua ilman tehopisteitä tai rangaistusminuutteja.

## Lähteet
Dimapur

**Dimapur** on Intian Nagalandin osavaltiossa sijaitseva noin 122&nbsp;000 asukkaan kaupunki, joka toimii samannimisen piirikunnan hallinnollisena keskuksena. Dimapur on väkiluvultaan Nagalandin suurin kaupunki. Historiansa aikana se on toiminut kacharien muinaisena pääkaupunkina. Kaupungissa sijaitsee useita menneisyydestä todistavia raunioita. Rauniot ovat jäänteitä kacharien neljännen kuninkaan Chakradhajin rakennelmista. Kacharit perustivat pääkaupunkinsa Dimapuriin Dhansirijoen varrelle. Kaupungissa sijaitsee myös Koillis-Intian kulttuurin säilyttämiseksi perustettu museo. Intian pääministeri Rajiv Gandhi avasi North East Zone Cultural Centre -museon vuonna 1987.

Vuoden 2011 väestönlaskennan mukaan Dimapurin väkiluku on 122&nbsp;834 henkeä. Dimapurilaisista 45 prosenttia on kristittyjä. Toiseksi suurin uskonto on hindulaisuus, jota tunnustaa 41 prosenttia. Muslimien osuus väestöstä on 11 prosenttia ja jainalaisten melkein kaksi prosenttia. Kaupungin asukkaista 10&nbsp;275 eli slummissa.

## Lähteet

## Aiheesta muualla
Kreetan merenkulkumuseo

**Kreetan merenkulkumuseo** () on museo Chanián kaupungissa Kreetan saarella Kreikassa. Se esittelee Kreetan merenkulun historiaa ja siihen liittyviä löytöjä.

Museo on perustettu vuonna 1973. Se toimii venetsialaisaikaisessa rakennuksessa Chanián satamalahden länsilaidalla.

## Kokoelmat

Museon kokoelmiin kuuluu muun muassa merenkulkuvälineistöä, laivojen ja veneiden pienoismalleja, maalauksia, valokuvia ja sotamuistoja. Ajallisesti esineistö ulottuu pronssikaudelta nykyaikaan, ja kokoelmat on järjestetty kronologisesti. Antiikin ajalta esitellään muun muassa persialaissotien ja peloponnesolaissodan kuuluisia meritaisteluita. Myöhemmiltä ajoilta esitellään muun muassa Bysantin ja nyky-Kreikan laivastoja. Museossa on myös Chanián kaupungin ja sataman pienoismalli, joka kuvaa venetsialaista aikaa. Osa museosta esittelee toisen maailmansodan aikaista Kreetan taistelua. Museoon liittyy myös minolaisaikaisen laivan kopio, joka on sijoitettu venetsialaisille telakoille.


Tiedosto:Chania naval museum.jpg|Museorakennus.
Tiedosto:Chania Muzeum 229.JPG|Museon esineistöä.
Tiedosto:Chania Muzeum Morskie 1171.JPG|Potkuri.
Tiedosto:Chania Muzeum Morskie 1170.JPG|Torpedo.
Tiedosto:Naval Museum of Chania in Crete 002.JPG|Aurinkokello.
Tiedosto:Models of ships - PERAMATAKI.jpg|Veneen pienoismalli: *peramatáki*.
Tiedosto:Models of ships - TREHANTIRI.jpg|Veneen pienoismalli: *trechantíri*.
Tiedosto:Replica Minoan ship.jpg|Minolaisen laivan kopio.


## Lähteet

## Aiheesta muualla

* Ναυτικό Μουσείο Κρήτης – Maritime Museum of Crete. Museon verkkosivut.
Kreikan merenkulkumuseo

**Kreikan merenkulkumuseo** () on museo Pireuksen kaupungissa Ateenan metropolialueella Kreikassa. Se esittelee nimensä mukaisesti Kreikan merenkulun historiaa.

Museo on perustettu vuonna 1949 ja toimii vuodesta 1971 Pireuksen Freattýdan kaupunginosassa lähellä Zéan eli Pasalimánin satamaa. Idea sen perustamisesta laitettiin aluelle jo vuonna 1867. Museo on lajissaan Kreikan suurin. Se ilmoittaa tehtäväkseen Kreikan merenkulkuun liittyvän perinnön tutkimisen, ennallistamisen, säilyttämisen ja dokumentoimisen antiikin ajoilta nykypäiviin. Museorakennuksessa on kymmenen salia ja sen kokonaispinta-ala on noin .

## Kokoelmat

Museo esittelee sekä Kreikan siviili- että sotilasmerenkulun historiaa ja teknistä kehitystä antiikin ajalta, bysanttilaiselta keskiajalta, Kreikan vapaussodan ajalta ja maailmansotien ajalta nykypäiviin saakka. Museon kokoelmiin kuuluu muun muassa aluksia ja niiden osia sekä pienoismalleja, maalauksia, valokuvia ja karttoja. Museon kirjastossa on suuri määrä merenkulkuun liittyviä teoksia.


Tiedosto:Cretan Pirate Battleaxes.JPG|Kreetalaisten merirosvojen kirveitä, 1700-luku.
Tiedosto:Filiki Etairia ID papers.JPG|Filikí Etaireían papereita 1800-luvun alusta.
Tiedosto:Gerasimos Zochios.jpg|Gerásimos Zochiós, maalaus vuodelta 1872.
Tiedosto:Konstantinos Dosios by Chatzis.jpg|Konstantínos Dósios, maalaus vuodelta 1909.
Tiedosto:Basilios Boudouris.jpg|Vasíleios Voudoúris, maalaus 1800–1900-lukujen taitteesta.
Tiedosto:Battle Elli.jpg|Éllin taistelu, maalaus vuodelta 1913.
Tiedosto:Greek Cross for the War of Independence.JPG|Kunniamerkkejä Kreikan vapaussodasta 1821–1829.
Tiedosto:Greek Military Cross 1916-17.JPG|Kunniamerkkejä vuosilta 1916–1917.
Tiedosto:Greek Medal of Military Merit 1917.JPG|Kunniamerkkejä vuodelta 1917.


## Lähteet

## Aiheesta muualla

* Ναυτικό Μουσείο Ελλάδος – Hellenic Maritime Museum. Museon verkkosivut.
Wola Wąkopna

**Wola Wąkopna** on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 112 asukasta vuoden 2011 väestönlaskennassa. Asukkaista 45,5 prosenttia oli naispuolisia ja 54,5 prosenttia miespuolisia. Alle 18-vuotiaat muodostivat 13,4 prosenttia kylän väestöstä, työikäiset 64,3 prosenttia ja eläkeläiset 22,3 prosenttia. Rakówin kunnan asukkaista 1,9 prosenttia asuu Wola Wąkopnassa.

## Lähteet
Love hotel

**Love hotel** (*rabuho*, ) on lyhytaikaiseen majoitukseen tarkoitettu hotelli, jossa laskutetaan tuntitaksan tai yöpymisen mukaan. Konsepti ei ole käytössä ainoastaan Japanissa, mutta nykyaikainen termi on peräisin vuonna 1968 Osakassa perustetusta *Hotel Love* -yrityksestä. Konsepti perustuu yksityisyyden tarjoamiseen nuorille pareille, jotka sodan jälkeen vielä usein asuivat perheidensä kanssa. 1980- ja 1990-lukujen talousnousun myötä paikoista tuli statussymboli treffipaikkana.

Kuten tavallisissakin hotelleissa, asiakaspalvelu on toiminnassa keskeinen. Maksu on huonekohtainen eikä henkilömäärän mukaan, kuten tavallisissa hotelleissa. Monet hotellit ovat laajentaneet palvelutarjontaansa koskemaan muun muassa liikematkoja, ja monet tarjoavat täyden huonepalvelun.

Alan arvioidaan tuottavan vuosittain 40 miljardia dollaria Japanissa.

## Lähteet
Thomas Sandholm

**Thomas Sandholm** (s. 13. elokuuta 1963 Tampere) on suomalainen toimittaja, joka on työskennellyt Ylen viittomakielisten uutisten ankkurina vuodesta 1994 alkaen. Hän oli mukana jo uutisten ensimmäisessä lähetyksessä. Nykyään Sandholm juontaa televisiossa myös viittomakielistä keskusteluohjelmaa *[[Mikaela & Thomas]]* yhdessä kollegansa Mikaela Tillanderin kanssa.

Sandholm on ollut kuuro syntymästään saakka, ja myös hänen vanhempansa olivat kuuroja. Sandholmin lapsuudenperheen kotikieli oli suomalainen viittomakieli. Hänen äidinkielekseen oli kuitenkin merkitty suomen kieli, koska viittomakieltä ei voinut siihen aikaan ilmoittaa viralliseksi äidinkieleksi.

Suomen PEN on myöntänyt Sandholmille vuoden 2024 sananvapauspalkinnon työstään viittomakielisen journalismin parissa.

## Yksityiselämä

Sandholm on naimisissa australialaissyntyisen Phillipa Sandholmin kanssa, ja pariskunnalla on 4 lasta.

## Lähteet

## Kirjallisuutta
* 

## Aiheesta muualla
* Yle Areena: Ensimmäinen viittomakielinen uutislähetys 10.1.1994, viittojana Thomas Sandholm 
* Yle Areena: Thomas Sandholmin haastattelu *Ylen aamu* 8.2.2023.
Ociesęki

**Ociesęki** on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 408 asukasta vuoden 2011 väestönlaskennassa. Asukkaista 48,3 prosenttia oli naispuolisia ja 51,7 prosenttia miespuolisia. Alle 18-vuotiaat muodostivat 21,3 prosenttia kylän väestöstä, työikäiset 58,8 prosenttia ja eläkeläiset 19,9 prosenttia. Rakówin kunnan asukkaista seitsemän prosenttia asuu Ociesękissa.

## Lähteet
Częstochowan piirikunta

**Częstochowan piirikunta** () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 134&nbsp;555. Piirikuntaan kuuluvat kaksi kaupunkia tai kaupunkikuntaa ovat Koniecpol ja  Blachownia ja 16 muuta kuntaa Blachownia, Dąbrowa Zielona, Janców, Kamienica Polska, Kłomnice, Koniecpol, Konopiska, Kruszyna, Lelów, Mstów, Mykanów, Olsztyn, Poczesna, Przyrów, Rędziny ja Starcza.

Vuoden 2019 lopussa Częstochowan piirikunnassa arvioitiin olevan 134&nbsp;555 asukasta, joista 50,8 prosenttia naispuolisia ja 49,2 prosenttia miespuolisia. Puolan väestönlaskennassa 2011 väkiluvun laskettiin olevan 136&nbsp;084 ja sen ennakoidaan vuoteen 2050 mennessä pienenevän 127&nbsp;717 asukkaaseen. Alle 18-vuotiaiden arvioidaan vuoden 2019 lopussa muodostaneen 16,8 prosenttia piirikunnan väestöstä, työikäisten 61,3 prosenttia ja eläkeikäisten 21,9 prosenttia väestön keski-iän ollessa 42,5 vuotta. Elävänä syntyi vuonna 2019 yhteensä 1&nbsp;118 lasta.

## Lähteet

## Aiheesta muualla
Lávrion arkeologinen museo

**Lávrion arkeologinen museo** () on arkeologinen museo Lávrion kaupungissa Itä-Attikassa Kreikassa. Se esittelee seudulta löytettyä esihistoriallista ja antiikin aikaista esineistöä.

Museo avautui vuonna 1999. Se toimii 1970-luvulta peräisin olevassa rakennuksessa kaupungin pohjoislaidalla. Se oli aiemmin lähinnä löydösten säilytyspaikka, mutta on uusittu museoksi. Rakennuksessa on kaksi salia sekä säilytys- ja ennallistustiloja.

## Kokoelmat

Museon kokoelmiin kuuluu esineistöä esihistorialliselta kaudelta myöhäisantiikkin 500-luvulle jaa. saakka. Sali 1 esittelee erityisesti antiikin Laureionin kaivostoimintaa ja metallintyöstöä, ja esillä on muun muassa lukuisia tähän liittyviä työkaluja sekä piirtokirjoituksia. Sali 2 esittelee seudun muita löytöjä. Niihin lukeutuu muun muassa neoliittisen kauden keramiikkaa, työkaluja ja koruja Kítsoksen luolasta 5000–4000-luvuilta eaa.; vaaseja antiikin Thorikoksen ja Sunionin alueen haudoista 700–300-luvuilta eaa.; sekä löytöjä seudun antiikin aikaisista asutuspaikoista. Klassisen kauden merkittävimpiin esineisiin lukeutuvat Sunionin Poseidonin temppelin friisien osat sekä hauta- ja votiivipatsaat ja reliefit. Myöhäisantiikkia edustaa muun muassa Lávriossa olleen basilikakirkon lattiamosaiikki 300–400-luvulta jaa.


Tiedosto:Archaeological museum of Lavrion, interior, 190116.jpg|Museota sisältä.
Tiedosto:Neolithic pottery, 5300-4300 BC, AM Lavrion, 190040.jpg|Neoliittista keramiikkaa, n. 5300–4300 eaa.
Tiedosto:Neolithic findings from the Kitsos cave, AM Lavrion, 190048.jpg|Neoliittisen kauden löytöjä Kítsoksen luolasta.
Tiedosto:Early Helladic pottery, Anavyssos, AM Lavrion, 190059.jpg|Varhaishelladista keramiikkaa, n. 2800–1900 eaa.
Tiedosto:Mycenaean female figurine, AM Lavrion, 190026.jpg|Mykeneläinen Ψ-tyypin nk. ”lintujumalatar", n. 1700–1050 eaa.
Geometric pottery, 8th and 7th century BC, AM Lavrion, 190098.jpg|Myöhäisgeometrisia ja korinttilaisia vaaseja, 700–600-luku eaa.
Tiedosto:Frieze of the Temple of Poseidon at Sounion, AM Lavrion, 190118.jpg|Sunionin Poseidonin temppelin friisiä, n. 440 eaa.
Tiedosto:Metallurgical tools and lead pipes, AM Lavrion, 190013.jpg|Metallurgisia työkaluja.
Tiedosto:Lekythoi, 5th and 4th century BC, AM Lavrion, 190096.jpg|Vaaseja, pääasiassa lekyyttejä, Thorikos, 400–300-luku eaa.
Tiedosto:Late Classical and early Hellenistic sculptures, AM Lavrion, 190125.jpg|Myöhäisklassista ja hellenististä kuvanveistoa.
Tiedosto:Grave relief, 4th century BC, AM Lavrion, 190032.jpg|Hautareliefi, 300-luku eaa.
Tiedosto:Marble inscribed slab with musical or numerical symbols, AM Lavrion, ML 90, 190133.jpg|Musiikillisia tai numee&shy;risia symboleja marmori&shy;kivessä, 300-luku eaa.–1. vuosisata jaa.


## Lähteet

## Aiheesta muualla
Lipiny (Świętokrzyskien voivodikunta)

**Lipiny** on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 107 asukasta vuoden 2011 väestönlaskennassa. Asukkaista 47,7 prosenttia oli naispuolisia ja 52,3 prosenttia miespuolisia. Alle 18-vuotiaat muodostivat 19,6 prosenttia kylän väestöstä, työikäiset 59,8 prosenttia ja eläkeläiset 20,6 prosenttia. Rakówin kunnan asukkaista 1,8 prosenttia asuu Lipinyssä.

## Lähteet
Lykosuran arkeologinen museo

**Lykosuran arkeologinen museo** (myös *Lykósouran arkeologinen museo*; ) on arkeologinen museo antiikin Lykosuran arkeologisen alueen yhteydessä Megalópolin kunnassa Kreikassa. Se esittelee alueelta tehtyjä antiikin aikaisia löytöjä.

Museo on perustettu 1800-luvun lopulla heti alueen kaivausten yhteydessä. Se uusittiin vuosina 1986–1987. Museorakennus on pienikokoinen ja koostuu yhdestä näyttelysalista.

## Kokoelmat

Museon kokoelmiin kuuluu veistoksia, marmorisia ja savisia votiiviesineitä sekä piirtokirjoituksia erityisesti Lykosuran Despoinan temppelistä sekä pienempiä löytöjä sen lähiympäristöstä. Museossa on esillä muun muassa osa kuvanveistäjä Damofonin tekemien Despoinan, Demeterin, Artemiin ja titaani Anytoksen patsaiden osista sekä patsaiden päiden kopiot. Alkuperäiset päät ovat Kansallisessa arkeologisessa museossa Ateenassa.

## Lähteet
Lamían arkeologinen museo

**Lamían arkeologinen museo** () on arkeologinen museo Lamían kaupungissa Kreikassa. Se esittelee Fthiotiin alueelta Keski-Kreikasta löydettyä esihistoriallista ja antiikin aikaista esineistöä.

Museo avattiin vuonna 1994. Se toimii entisessä vuonna 1830 rakennetussa varuskuntarakennuksessa, joka oli asevoimien käytössä toiseen maailmansotaan saakka. Rakennuksen muutostyöt museoksi alkoivat vuonna 1984.

## Kokoelmat

Museon kokoelmiin kuuluu löytöjä neoliittiselta kaudelta roomalaiselle kaudelle. Museoesineisiin lukeutuu muun muassa veistoksia, votiivireliefejä, hautakiviä, lattiamosaiikkeja, keramiikkaa, lasiesineitä, figuriineja eli pienoispatsaita ja kultakoruja sekä Fthiotiin antiikin aikaisten kaupunkien lyömiä rahoja. Eräitä merkittäviä esineitä kokoelmassa ovat muun muassa mykeneläiset kultakorut, kuten kultainen diadeemi, 1300–1200-luvulta eaa.; mykeneläinen torahammaskypärä samalta ajalta; attikalainen punakuviokeramiikka 400-luvulta eaa.; reliefi, joka esittää nuoren äidin synnytyksiä suojelevalle Artemis Lokhialle antamaa uhria, 300–200-luvulta eaa.; sekä puhujaa tai filosofia esittävä roomalaisaikainen patsas.


Tiedosto:Lamia ceramika użytkowa.jpg|Keramiikkaa.
Tiedosto:Lamia collection of.jpg|Keramiikkaa, mm. lekyyttejä.
Tiedosto:Lamia pudełka na kosztownosci.jpg|Keramiikkaa: pyksiksiä.
Tiedosto:Lamia the antic glassware.jpg|Lasiesineitä.
Tiedosto:Lamia ofiara dziekczynna 476kB.jpg|Uhritoimitusta esittävä reliefi, 300/200-luku eaa.
Tiedosto:Lamia the antic gold 3.jpg|Kultakoru.
Tiedosto:Lamia marble Aphfrodite.jpg|Afrodite.
Tiedosto:Lamia Museum Head of Artemis.jpeg|Artemiin pää.
Tiedosto:Lamia young Dionisos.jpg|Dionysos.
Tiedosto:Lamia Aleksander's the Great minature.jpg|Aleksanteri Suuren pää.


## Lähteet

## Aiheesta muualla
Ouzomaailma

**Ouzomaailma** () on museo Plomárin kaupungissa Lesboksen saarella Kreikassa. Se esittelee ouzonvalmistusta ja sen historiaa.

Plomári on ouzonvalmistuksen perinteisimpiä pääpaikkoja, ja museorakennuksessa on valmistettu ouzoa vuodesta 1894. Museo esittelee Kreikan kansallisjuoman historiaa sekä muun muassa valmistuksessa käytettyjä raaka-aineita, tislausprosessia ja pullotusta, sekä tässä käytettyjä välineitä eri vuosikymmeniltä.


Tiedosto:Ekthesi.jpg|Museon ulkotiloja.
Tiedosto:Ouzorecipe.jpg|Ouzon valmistusaineita.
Tiedosto:Tastearea.jpeg|Maisteluhuone.
Tiedosto:Tastingouzo.jpg|Plomárin ouzoa.


## Lähteet

## Aiheesta muualla
Männynpikkupirkko

**Mäntypikkupirkko** eli **männynpikkupirkko** (*Scymnus nigrinus*) on leppäpirkkojen heimoon kuuluva pikkupirkkolaji. Mäntypikkupirkko on kooltaan pieni, ollen kooltaan 2,1–3,0 mm. ja väriltään muuten musta, mutta lajin nilkat ovat vaaleammat. Laji elää erityisesti lämpimillä paikoilla kasvavilla männyntaimilla, mutta sitä saattaa joskus löytyä myös kuusesta ja lehtipuista. Männynpikkupirkon ruumiin muoto on hoikempi kuin ahopikkupirkolla (*Scymnus femoralis*), mutta isompi kuin pajupikkupirkolla (*Scymnus limbatus*). Mäntypikkupirkko on Suomessa vakiintunut ja yleinen laji etelästä Vaasan korkeudelle asti. Suomessa se on luokiteltu elinvoimaiseksi lajiksi. Lajia esiintyy pääasiassa Euroopan alueella.

Mäntypikkupirkko on ainakin seuraavien kirvalajien luontainen vihollinen: *[[Diuraphis noxia]]*, *[[Pineus boerneri]]*, mäntykirva (*Pineus pini*), *[[Schizaphis graminum]]* ja nukkaneulaskirva (*Schizolachnus pineti*).

## Lähteet

## Aiheesta muualla
*Laji.fi: Mäntypikkupirkko (''Scymnus nigrinus'')
*iNaturalist: Männynpikkupirkko (''Scymnus nigrinus'') 
*Global Biodiversity Information Facility (GBIF): ''Scymnus nigrinus''
Gliwicen piirikunta

**Gliwicen piirikunta** () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 115&nbsp;528. Piirikuntaan kuuluvat neljä kaupunkia tai kaupunkikuntaa ovat Knurów, Pyskowice, Sośnicowice ja Toszek ja kuusi muuta kuntaa Gierałtowice, Pilchowice, Rudziniec, Sośnicowice, Toszek ja Wielowieś.

Vuoden 2019 lopussa Gliwicen piirikunnassa arvioitiin olevan 115&nbsp;528 asukasta, joista 51,5 prosenttia naispuolisia ja 48,5 prosenttia miespuolisia. Puolan väestönlaskennassa 2011 väkiluvun laskettiin olevan 115&nbsp;030 ja sen ennakoidaan vuoteen 2050 mennessä pienenevän 103&nbsp;239 asukkaaseen. Alle 18-vuotiaiden arvioidaan vuoden 2019 lopussa muodostaneen 17,9 prosenttia piirikunnan väestöstä, työikäisten 61 prosenttia ja eläkeikäisten 21,1 prosenttia väestön keski-iän ollessa 42 vuotta. Elävänä syntyi vuonna 2019 yhteensä 1&nbsp;040 lasta. Vuoden 2011 väestönlaskennassa 3,5 prosenttia piirikunnan asukkaista oli saksalaisia. 

## Lähteet
Petrálonan antropologinen museo

**Petrálonan antropologinen museo** () on antropologinen museo Petrálonan kylässä Néa Propontídan kunnassa Kreikassa. Se esittelee Petrálonan luolasta tehtyjä löytöjä sekä laajemminkin paleoliittisen kauden Kreikkaa.

Museo on rakennettu vuonna 1978 ja avautui seuraavana vuonna. Se sijaitsee lähellä Petrálonan luolaa noin kahden kilometrin päässä itse kylästä ja noin 35 kilometrin päässä Thessalonikista. Näyttelytilojen lisäksi museossa on konservointitiloja, kokoustiloja ja tutkimuskirjasto.

## Kokoelmat
Museossa on rekonstruktio Petrálonan luolasta sekä sieltä löydetystä niin kutsutusta Petrálonan kallosta, jonka ikä on noin  vuotta (eri arvioissa – vuotta), sekä luolasta löydetyn yli miljoona vuotta vanhan tulisijan jäänteet. Museossa on myös Néa Trígliasta löydettyjä noin 11 miljoonaa vuotta vanhoja kivi- ja luuesineitä, sekä erilaisia luola-asumusten edustalta tehtyjä löytöjä muun muassa Euboialta, Egeanmeren saarilta ja muualta Kreikasta.


Tiedosto:Im Museum in Petrálona.jpg|Rekonstruktio Petrálonan luolasta.
Tiedosto:Macedonian Museums-91-Anthrvpologiko Petralona-411.jpg|Rekonstruktio Petrálonan luolasta.
Tiedosto:Macedonian Museums-91-Anthrvpologiko Petralona-410.jpg|Rekonstruktio Petrálonan kallon omistajasta.
Tiedosto:Macedonian Museums-91-Anthrvpologiko Petralona-412.jpg|Fossilisoitunut kilpikonna, n. 65 miljoonaa vuotta vanha.
Tiedosto:Macedonian Museums-91-Anthrvpologiko Petralona-413.jpg|Jäänteitä tulisijasta, yli miljoona vuotta vanha.


## Lähteet

## Aiheesta muualla
Póroksen arkeologinen museo

**Póroksen arkeologinen museo** () on arkeologinen museo Póroksen kaupungissa Póroksen saarella Kreikassa. Se esittelee saarelta ja sen lähiympäristöstä löydettyä esihistoriallista ja antiikin aikaista esineistöä.

Museo on perustettu vuonna 1960 ja sen museorakennus rakennettiin vuosina 1967–1968. Museo on kaksikerroksinen ja siinä kaksi salia, toinen alakerrassa ja toinen yläkerrassa.

## Kokoelmat

Museon kokoelmiin kuuluu löytöjä sekä Póroksen saarelta että Peloponnesoksen puolelta Troizínan ja Argoliin alueelta, kuten löytöjä Kalaureian Poseidonin temppelin ja Troizenin Afrodite Akraian pyhäkön arkeologisista kaivauksista sekä antiikin Methanan ja Hermionen kaupunkeihin liittyviä löytöjä.

Museoesineisiin lukeutuu muun muassa mykeneläisen kauden löytöjä, pääasiassa keramiikkaa, mykeneläisestä pyhäköstä Ágios Konstantínoksessa, Galatáksen Magoúlan haudoista sekä Módin saarelta; keramiikkaa ja figuriineja protogeometriselta roomalaiselle kaudelle saakka; sekä rakennusten koristeosia, piirtokirjoituksia ja hautalöytöjä arkaaiselta kaudelta aina varhaiselle kristilliselle kaudelle saakka.


Tiedosto:Poros Museum - Findings from Agios Konstantinos 1.JPG|Löytöjä Ágios Konstantínoksesta.
Tiedosto:Poros Museum - Findings from Agios Konstantinos 2.JPG|Löytöjä Ágios Konstantínoksesta.
Tiedosto:Poros Museum - Finds from Megali Magoula.JPG|Löytöjä Magoúlasta.
Tiedosto:Poros Museum - Pottery from Megali Magoula.JPG|Keramiikkaa.
Tiedosto:Poros Museum - Arrow heads.JPG|Nuolenkärkiä.
Tiedosto:Poros Museum - Bronze Weapons.JPG|Pronssiaseita.
Tiedosto:Poros Museum - Doric capital.JPG|Doorilainen kapiteeli.
Tiedosto:Poros Museum - Tomb stone.JPG|Hautakivi.
Tiedosto:Poros Museum - Head of a man.JPG|Miestä esittävän veistoksen pää.
Tiedosto:Outside of the Archaeological Museum.JPG|Museon ulkotilojen lapidariumia.


## Lähteet

## Aiheesta muualla
Kytheran arkeologinen museo

**Kytheran arkeologinen museo** () on arkeologinen museo Kytheran kylässä eli Chórassa Kytheran saarella Kreikassa. Se esittelee saarelta löydettyä esihistoriallista ja antiikin aikaista esineistöä.

Museo on perustettu vuonna 1981. Sen alku on yksityiskokoelmissa 1920- ja 1930-luvulla. Tarve varsinaiselle museolle konkretisoitui 1970-luvulla Palaiópolin kaivausten myötä. Se sijoitettiin vanhaan koulutaloon. Museorakennus kärsi suuria vahinkoja maanjäristyksessä vuonna 2006. Museo avautui uudelleen kunnostettuna ja uusittuna vuonna 2016. Museorakennuksen koko on noin .

## Kokoelmat

Museon kokoelmiin kuuluu löytöjä Kytheran lisäksi jonkin verran myös Antikytheralta. Ajallisesti esineet ulottuvat kivikaudelta sekä minolaiselta pronssikaudelta aina antiikin ajan roomalaiselle kaudelle. Merkittäviin esineisiin lukeutuvat muun muassa Palaiópolista löydetty minolainen keramiikka ja kiviesineet; Ágios Geórgioksen kukkulan minolaisesta pyhäköstä löydetyt pronssiesineet; arkaaiselta kaudelta peräisin oleva leijonaveistos; Antidragonéran saaren Poseidonin pyhäköstä löydetyt rahat; sekä roomalaisaikaisten veistosten osat.

## Lähteet

## Aiheesta muualla
Kłobuckin piirikunta

**Kłobuckin piirikunta** () on Puolassa yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 84&nbsp;591. Piirikuntaan kuuluvat kaksi kaupunkia tai kaupunkikuntaa ovat Kłobuck ja Krzepice, yhdeksän muuta kuntaa Kłobuck, Krzepice, Lipie, Miedźno, Opatów, Panki, Popów, Przystajń ja Wręczyca Wielka.

Vuoden 2019 lopussa Kłobuckin piirikunnassa arvioitiin olevan 84&nbsp;591 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 85&nbsp;714 ja sen ennakoidaan vuoteen 2050 mennessä pienenevän 74&nbsp;833 asukkaaseen. Alle 18-vuotiaiden arvioidaan vuoden 2019 lopussa muodostaneen 16,9 prosenttia piirikunnan väestöstä, työikäisten 61,6 prosenttia ja eläkeikäisten 21,5 prosenttia väestön keski-iän ollessa 42,4 vuotta. Elävänä syntyi vuonna 2019 yhteensä 1&nbsp;040 lasta.

## Lähteet
Uramon koulu

**Uramon koulu** on Riihimäen Uramossa sijaitseva alakoulu, joka käsittää opetustilat 1–5. luokkaisille, päiväkodin sekä esiopetustilat kolmelle ryhmälle. Koulussa on noin 500 oppilasta ja henkilökuntaa noin 60.

Kun Riihimäki sai kaupunkioikeudet 1960, alkoi paikkakunnalla uusi nousukausi, jolloin väkiluku kasvoi tuntuvasti ja Sipusaaren, Ilomäen ja Otsolan asuntoalueet sekä Perälän tienoo tarvitsivat uutta koulua. Kaupunginvaltuusto päätti 1964, että Sipusaaren ja Perälän välissä sijaitsevalle peltomaalle rakennetaan uusi koulu.

Uramon koulu aloitti toimintansa 1970, joskin arkkitehti Osmo Siparin suunnittelema alkuperäinen koulurakennus valmistui vasta 1977. Uramon koulu muutti keväällä 2013 keskustaan, entisen kauppaoppilaitoksen tiloihin koulurakennuksen sisäilmaongelmien takia. Vanha koulurakennus purettiin 2016 ja sen tilalle rakennettiin uusi rakennus, joka valmistui syksyllä 2019. Uuden koulurakennuksen on suunnitellut Innovarch Oy ja sen rakentaminen maksoi 14 miljoonaa euroa. 

## Lähteet
Anastasianismi

**Anastasianismi** on new age -tyylisenä uskontona usein pidetty liike: Se perustettiin Venäjällä 1997 ja on levinnyt muuallekin maailmaan. 

Liike pohjautuu Vladimir Megren kirjoittamiin teossarjaan 'Soivat seetripuut'. Monet liikkeen kannattajat ovat myös slaavilaisen muinaisuskon kannattajia, mutta liike ei edusta tätä uskoa. Liike on luonnonuskoa, jossa pyritään harmoniseen vuorovaikutukseen luonnon kanssa. Se korostaa moraalista vastuuta, koska ihmiset kytkeytyvät kaikkeen ympärillä olevaan: luontoon, toisiin ihmisiin .Liikkeen perusarvoja ovat perhe, perinne ja ympäristöaate. Venäjän ortodoksikirkko suhtautuu kielteisesti anastasianismiin.

Liikkeen perusarvoja ovat perhe, perinne ja ympäristöaate.

## Lähteet